kardosdrur/scandi-wiki huggingface dataset:
Charlottenlund Travbane

Charlottenlund Travbane er en travbane nord for København. Banen blev grundlagt som Charlottenlund Traverbane i 1891 og er derved Nordens ældste travbane. Travbanen blev etableret af Det Danske Travselskab, der fortsat ejer banen. De oprindelige bygninger er tegnet af arkitekt Gotfred Tvede. Senere bygninger er tilføjet af Georg Wittrock.

På banen afvikles travløb, herunder Dansk Trav Derby. Udover afvikling af travløb, har travbanen en række andre arrangementer, herunder loppemarked m.v. Travbanen omkranser en større græsplæne, der i dag benyttes til driving range for golfspillere.
 
Ved travbanen ligger to restauranter; Restaurant Grand B og Restaurant Skjoldgården samt Staldcafeen.

Trænerchampionater 
Vinderen af trænerchampionatet er den kusk med flest sejre på et kalenderår.

I populærkultur 
Charlottenlund Travbane har været brugt som lokation i følgende film:
 Odds 777 (1932)
 Moster fra Mols (1943)
 De røde heste - 1950 (1950)
 Der var engang en gade (1957)
 De røde heste (1968)
 Olsen-bandens store kup (1972)
 Nitten røde roser (1974)
 Kampen om den røde ko (1987)
 Tarok (2013)

Referencer

Eksterne henvisninger 
 Lunden (Charlottenlund travbane)
 Lokalhistorisk arkiv Gentofte om Charlottenlund Travbane

Travbane
Travbaner i Danmark
Etableret i 1891
Dieselpartikelfilter

Partikelfiltre er filtre, hvis hovedformål er at få køretøjer til at forurene mindre. Dette sker ved et system bygger på SiC (siliciumkarbid) filterelement, som er et meget robust filtermateriale, der kan klare temperaturer op til 2.000 °C. Ved hjælp af et additiv som tilsættes i dieselolien sænkes antændelsestemperaturen for soden til den normale driftstemperatur for udstødningsgassen, dvs. ca. 300 °C. SiC-filteret viser specielt sin styrke når soden ikke kan antændes ved en meget lav udstødningstemperatur. Den uforbrændte sod bliver blot opsamlet i filteret og når udstødningstemperaturen er høj (over 300 °C) vil soden blot forbrænde i filtret. 

Køretøjsteknologi
Forurening
Bildele
Heidi Klum

Heidi Klum (født 1. juni 1973) er en tysk supermodel, skuespillerinde, modedesigner, TV-producent og kunstner. Hun blev født i Bergisch Gladbach i Nordrhein-Westfalen i Tyskland.

Karriere 
Klum blev kendt efter at hun optrådte i Sports Illustrated's badetøjsnummer og et Victoria's Secret-katalog. I tillæg med sin modelkarriere har hun optrådt i flere TV-serier, inklusive Spin City og Sex and the City. Hun havde også rollen som en temperamentsfuld frisør i filmen Blow Dry, en kæmpe i filmen Ella Enchanted og i rollen som Ursula Andress i The Life and Death of Peter Sellers.

I december 2004 blev hun værtinde på realityshowet Project Runway i USA, hvor modedesignere kæmper om muligheden for at vise sin tøjkollektion på New York Fashion Week, samt at modtage penge til at lancere sit eget tøjmærke.

I december 2005 blev hun også værtinde på den anden sæson af Project Runway og for Germany's Next Top Model, den tyske version af Top Model. Serien blev en succes, men ikke uden en del kontrovers. En tysk feministgruppe opfordrede til boykot af serien efter at en af deltagerne blev stemt ud, fordi hun var "for tyk".

I 2012 var hun vært for MTV's EMA.

Eksterne henvisninger 

 
 
 
 Interview i Der Spiegel, 12. februar 2006 

Skuespillere fra Tyskland
Personer fra Nordrhein-Westfalen
Fotomodeller fra Tyskland
Tv-værter fra Tyskland
Tyskere i 1900-tallet
Tyskere i 2000-tallet
Hallgrímur Helgason

Hallgrímur Helgason (født 18. februar 1959 í Reykjavík) er en islandsk forfatter. Helgason har tre gange været nomineret til Nordisk Råds Litteraturpris; i 1999 for romanen 101 Reykjavik, i 2007 for romanen Stormland og senest i 2013 for romanen Kvinden ved 1000 grader.
Helgason er også aktiv kunster indenfor skuespil, radiospil og billedkunst. Samtidig er han en flittig essayist. 

I den delvist selvbiografiske roman Søsyg i München beskriver Helgason sine ungdomsoplevelser i München, hvor han blev udsat for en voldtægt. 

Romanerne Stormland og 101 Reykjavik er begge blevet filmatiseret.

Værker oversat til dansk   
 Søsyg i München (2017)
 Kvinden ved 1000 grader (2013)
 Lejemorderens guide til et smukt hjem (2009)
 Stormland (2007)
 Islands forfatter (2006) 
 101 Reykjavik (2002)

Referencer

Eksterne henvisninger 
 Forfatterweb
 Interview på Nordisk Litteratur Festival 2017

Romanforfattere fra Island
Dramatikere fra Island
Essayister
Personer fra Reykjavik
3dbyen

3DByen var et interaktivt chatsted, der blev opkøbt i 2003 af den nuværende ejer Jakob Bruun og hans fætter Mark Kubert. Chatten åbnede d. 11. marts 2003.

Chatten var, som navnet indikerer, en 3D-by, hvor man kunne færdes og tjene credits (10 credits i timen). Der var rig mulighed for at købe og sælge ting i de mange forskellige butikker: I flæng kan nævnes: Møbelforretningen, Felia shoppen og Elektro shoppen. Man kan også modificere sin egen bruger, ved at købe specielt hår, briller, tøj og lignende. Når man opnår et bestemt level, kunne man investere sine credits i aktier, og alt efter, hvordan det gik, tjene/tabe credits.

Lukning 
3DByens ejer, Jakob Bruun, havde ikke længere tid til at holde chatten oppe mere og efter flere mislykkede forsøg på at øge aktiviteten på selve chatten, valgte han at lukke chatten d. 22. juni 2011, ved 23:00 tiden.

Ekstern henvisning 
3DByen.dk 

Chattjenester
Jan Kromkamp

Jan Kromkamp (født 17. august 1980 i Makkinga, Holland) er en tidligere professionel hollandsk fodboldspiller. Han spillede normalt højre back eller højre fløj. Han spillede gennem karrieren for blandt andet PSV Eindhoven og Liverpool, og nåede desuden 11 kampe for det hollandske landshold.

Eksterne henvisninger 

Fodboldspillere fra Holland
Fodboldspillere fra PSV Eindhoven
Fodboldspillere fra Liverpool F.C.
Fodboldspillere fra AZ Alkmaar
Fodboldspillere fra Go Ahead Eagles
Fodboldspillere fra Villarreal CF
Deltagere ved verdensmesterskabet i fodbold 2006
Phillip Marco Vallentin

Phillip Marco Vallentin (født 3. marts 1964) er en dansk diskjockey, radio/tv-studievært, reklamespeaker, skribent og fotograf.

Allerede som 9-årig fik Marco Vallentin vist sine egne Super-8 smalfilm i DRs "Børn Laver TV", og et par år senere, som 11-årig, begyndte han at lave "Børneradio" – ligeledes på DR – bl.a. sammen med Poul Nesgaard. 

I 1984 var Vallentin med til at starte den københavnske lokalradio The Voice, hvor han arbejdede som morgenvært og Technical Director. Senere gik vejen forbi Radio Uptown, Danmarks Radios Go' Morgen P3, Kanal 2, FilmNet, Radio Hørsholm, POP FM, Radio 2 og Radio 100FM.

Marco Vallentin har endvidere arbejdet som speaker for Viasat i London (TV3/TV1000) og TV 2/Danmark i Odense samt været fagbladsskribent (første gang i 1984) for Fogtdals Blade, Bonnier Publications A/S m.fl.

For tiden arbejder Marco som fotograf (første publikation i 1985 for bladet Ny Elektronik), pt. mest indenfor genrerne Street Wear og "Fetish Fashion" (bl.a. for verdens største fetishlabel DeMask i Holland). Hans billeder er bl.a. blevet udgivet i Skin Two, Marquis Style, Dark Spy Magazine, The London Fetish Map, Venue '07 og Arnanut.

Referencer

Eksterne henvisninger 
 Phillip Marco Vallentins tidsskriftartikler på Danske biblioteker
 Phillip Marco Vallentins MySpace profil

Radioværter fra Danmark
Tv-værter fra Danmark
Dj's fra Danmark
Nynne Bjerre Christensen

Nynne Bjerre Christensen (født 17. februar 1975) er journalist og blev i 2005 vært på tv-programmet Deadline på DR2, hvor hun var vært på mere end 1.000 udsendelser til hun sluttede i 2017.

Karriere
Christensen er uddannet journalist på Danmarks Journalisthøjskole med en master i European Studies fra King's College London.

Christensen var i praktik på Berlingske Tidende og arbejdede siden på Press og Berlingske Tidende. Hun ernærede sig derefter hovedsageligt som freelancer med opgaver for blandt andet Europakommissionen, Forskerforum, DR TV-Fakta, Jyllands-Posten og Urban.

Som journalist har hun rejst og skrevet om konflikter i Filippinerne, Sri Lanka og Libanon og har også rapporteret fra rejser til Cypern og Tyrkiet med fokus på disse landes vej til EU.

Privatliv
Nynne Bjerre Christensen er gift med Simon Andersen, tidligere chefredaktør på Nyhedsavisen.

Christensen har deltaget i ekspeditioner i Grønland, løbet maraton, kørt motorcykel og firehjulstrækker. Hun er siden 2007 medlem af foreningen Kvindelige Eventyreres Klub.

Henvisninger 

Studieværter fra Danmark
Ansatte i DR
Journalister ved Berlingske
Studieværter på Deadline
Peter Mogensen (kommentator)

Peter Mogensen (født 6. januar 1965) er en dansk økonom, der har været redaktionschef for det politiske stofområde og politisk kommentator på Politiken. Desuden medvirker han i programmerne Mogensen og Kristiansen og Tirsdagsanalysen på TV 2 News sammen med Michael Kristiansen. 

Peter Mogensen blev student ved Greve Gymnasium, og han er uddannet cand.oecon. fra Aarhus Universitet i 1991, og har undervist i økonomi på Handelshøjskolen i København. Fra 1997-2000 var han sekretariatschef og politisk rådgiver for daværende statsminister Poul Nyrup Rasmussen. Han har desuden arbejdet i Finansministeriet hvor han bl.a. var ministersekretær for daværende finansminister Mogens Lykketoft (1995-1997) og har været international partner i konsulentfirmaet Accenture.

I august 2011 tiltrådte han som direktør for den politiske tænketank Kraka, og forlod derfor sin stilling som politisk kommentator på Politiken.

I 2021 er han både CEO/direktør i tænketanken Kraka og i konsulenthuset Kraka Advisory. Kraka Advisory er et strategisk samarbejde med Deloitte, hvor kunder rådgives på baggrund af økonomiske analyser og politisk forståelse.

Bibliografi 
Links fra titlerne fører til bogens omtale på bibliotek.dk.

Referencer

Eksterne henvisninger 
 
 

Økonomer fra Danmark
Journalister fra Danmark
Spindoktorer
Journalister ved Politiken
Personer i Kraks Blå Bog
Alumni fra Aarhus Universitet
Tv-værter fra Danmark
Personer fra København
Tim Lambesis

Tim Lambesis (født 21. november 1980) er vokalisten i det amerikanske metalband As I Lay Dying. Han kendes for sit meget specielle growl og sine tekster, der ofte handler om religion, kæresteforhold og livets besværligheder. Han har selv produceret alle gruppens albums.

Tim Lambesis har desuden sit eget band Austrian Death Machine, hvor Lambesis selv synger samt spiller alle instrumenter. Det første album Total Brutal blev udgivet i juli 2008 og senere samme år udkom A Very Brutal Christmas.

Privatliv 
Lambesis blev i maj 2014 idømt 6 års fængsel, da han få måneder forinden indrømmede at have hyret en civilbetjent til at myrde sin hustru.

Noter

Eksterne henvisninger 

Sangere fra USA
FCF

FCF er en forkortelse og har flere betydninger:

 FC Fredericia – en dansk fodboldklub under Jydsk Boldspil-Union
 FC Fyn – en dansk fodboldklub under Fyns Boldspil-Union
 FC Fremad 07 – en dansk fodboldklub under Jydsk Boldspil-Union
Snørebånd

Et snørebånd er en snor der benyttes til at stramme en sko, således at den holdes fast på foden.
Det praktiske ved et snørebånd er, at det hurtigt kan strammes såvel som løsnes alt efter behov, ved hjælp af en sløjfe.

På hver ende af et snørebånd sidder som regel en lille dup af metal eller (oftere) plastik,  der sikrer, at snørebåndet ikke trevler.

Se også

Fodtøj
Fastgøringsemner med holdefunktion
SIKAV

S.I.K.A.V. er de fem nyhedskriterier som bruges til at opbygge
sagprosa (nyhedsartikler).

S.I.K.A.V. står for, Sensation, Identifikation, Konflikt, Aktualitet, Væsentlighed.

Se også
 Sagprosa
 Avis
 Journalistik

Kommunikation
Brøndbyskoven

Brøndbyskoven er en skov ved Brøndbyøster i Brøndby Kommune. Skoven er anlagt fra 1952 på Engtoftegårds jorder og siden udvidet både øst for Brøndbyøstervej (Østskoven og Bakkeskoven) og nord for Park Allé (Nordskoven).

Efter beslutningen om etablering af Brøndbyskoven blev de første træer plantet i 1952, og beplantningen foregik løbende frem til 1960
.
Siden da har skoven udviklet sig til et af de storkøbenhavnske åndehuller på Vestegnen. Skovbevoksningen er en blanding af løvtræer og nåletræer kombineret med tilvækst af en begyndende underskovsbevoksning. Der foretages løbende udtynding for at sikre mere lys til skovbunden for at styrke underskoven og fremvækst af nye træer, der kan øge variationen af bevoksningen samt det tilknyttede dyre- og fugleliv.

Da anlæggelsen af Brøndbyskoven blev indledt for mere end 50 år siden, var det ideen at tilføre det flade landskab på Vestegnen nogle af de landskabskvaliteter, som er så mangfoldige i det nordsjællandske landskab. Formålet var således først og fremmest at anlægge en lystskov som kunne anvendes til gavn for de mange tilflyttere, der var på vej til de tusindvis af nye boliger, der var under opførelse i Brøndby Kommune.

Lige siden anlæggelsen af skoven har der været løbende diskussion af formålet med skoven, og ønskerne har strakt sig fra en endnu større fokus på lystskov-aspekter med ønsker om højere grad af fremtidig parklignede udvikling til ønsker om et større fokus på udvikling af egentlig produktionsskov. I de efterfølgende skovrejsningsprojekter, der er tilknyttet Brøndbyskoven, er der taget højde for flere af disse aspekter.

Kilder 

 Haase, T.N.: Brøndbyskoven - en guide til historien og naturen, SAXO 2019, 
 Sørensen, D.M.: Brøndbyskoven - en skov bliver til, Frydenlund 2017, 

Skove i Danmark
Skoven
Rugby (North Dakota)

Rugby er en amerikansk by og administrativt centrum i det amerikanske county Pierce County i staten North Dakota. I 2000 havde byen et indbyggertal på .

Ekstern henvisning 
 Rugbys hjemmeside (engelsk)

Byer i North Dakota
John Odhiambo

John Odhiambo, (født 15. august 1955) i Kenya, var en cruiservægtsbokser, der boksede hovedparten af sine professionelle kampe i Danmark. 

Som amatør blev John Odhiambo udtaget til Sommer-OL 1976 i Montreal i letsværvægt, men grundet de afrikanske landes boykot af legene, stillede Odhiambo ikke op. Året efter nåede han finalen i den internationale polske turnering Feliks Stamm Memorial i 1977.

John Odhiambo opnåede kontakt til boksepromoter Mogens Palle og debuterede som professionel bokser ved et stævne i Randers Hallen den 12. juni 1980 i en kamp over 6 omgange mod den stærke englænder Bunny Johnson. Bunny Johnson havde inden kampen erfaring fra 68 professionelle kampe, og var engelsk mester. John Odhiambo levede imidlertid op til de store forventninger, og besejrede Johnson på point. 

Odhiambo viste sig som en stærk og hårdtslående bokser, og vandt herefter 7 yderligere kampe i Danmark, herunder mod den argentinske veteran Avenamar Peralta. Den 13. februar 1982 boksede Odhiambo sin første professionelle kamp udenfor Danmark, da han i en forkamp til VM-kampen i letsværvægt mellem kollegaen Mustapha Wasajja og verdensmesteren Michael Spinks boksede ved VM-stævnet på Playboy Hotel i Atlantic City i USA. Odhiambo mødte den udmærkede Leonardo Rogers, der blev stoppet i 6. omgang. Senere samme år vendte Odhiambo tilbage til Atlantic City, hvor han pointbesejrede amerikaneren Willie Taylor, der havde mødt en stribe af verdens bedste letsværvægtere. 

Odhiambo (og Mogens Palle) byggede herefter karrieren op gennem en række sejre i Danmark over udmærkede modstandere. Største sejr i denne periode var over den stærke amerikaner Marvin Camel, der kort forinden havde været verdensmester i cruiservægt, og havde besejret en række topnavne, herunder Mate Parlov og Matthew Saad Muhammad. Odhiambo stoppede Marvin Camel i 2. omgang i kampen i KB Hallen den 11. februar 1983, hvilken sejr placerede Odhiambo højt på verdensranglisterne. 

Den 5. maj 1984 opnåede Odhiambo en kamp om WBA-mesterskabet i cruiservægt mod verdensmesteren Ossie ”Jaws” Ocasio. Odhiambo havde inden kampen 18 kampe uden nederlag mod Ocasios 18 sejre i 22 kampe. Ocasios nederlag var dog alle til sværvægtere, herunder mod Larry Holmes i en VM-kamp og VM-udfordreren Michael Dokes. Kampen mellem Odhiambo og Ocasio blev afviklet på Ocasios hjemmebane i Puerto Rico. Odhiambo leverede en fornem kamp, men blev stoppet af Ocasio i 15. og sidste omgang. 

Efter nederlaget i VM-kampen boksede Odhiambo en række kampe mod mindre stærke modstandere og opnåede lutter sejre. Odhiambo boksede sin sidste kamp den 17. oktober 1986, da han i Randers besejrede amerikaneren Arthur Wright. Wright havde 5 nederlag på rekordlisten, men alle mod forholdsvis stærke boksere. Odhiambo vandt dog også sin sidste kamp, da han stoppede Wright i 3. omgang. 

John Odhiambo opnåede i alt 25 kampe, hvoraf kun VM-kampen mod Ocasio blev tabt. 14 af sejrene blev vundet før tid. 

Mandlige boksere fra Kenya
Rytmisk sportsgymnastik

Rytmisk sportsgymnastik er en olympisk disciplin, som har sine rødder i ballettens elegante, yndefulde udtryk. Med tiden har den udviklet sig til også at kunne rumme en mere moderne og dansepræget stil, men det er stadig balletten, som danner grundlaget for træningen af de rytmiske sportsgymnaster.

Rytmisk sportsgymnastik dyrkes verden over både af individuelle gymnaster og af grupper bestående af fem, tre eller seks gymnaster. Der konkurreres nationalt både med og uden håndredskaberne tov, tøndebånd, bold, køller og vimpel, men internationalt dyrkes rytmisk sportsgymnastik udelukkende med håndredskaber.
Rytmisk sportsgymnastik udmærker sig ved stort set kun at være udøvet af kvinder. Indtil for få år siden var det slet ikke tilladt for mænd at stille op.

Det, der præger netop denne form for gymnastik, er i høj grad smidigheden, som gymnasterne er i besiddelse af. Derudover vil gymnasterne som regel være musikalske, have stor kropskontrol og kropsbevidsthed og en højt udviklet både grov- og finmotorik. Da gymnasterne ofte er så smidige, er det vigtigt, at de også er meget stærke – ellers beskadiger de kroppen. Styrken er også et vigtigt redskab for dem, da de skal udføre mange sværheder på meget kort tid. Sværhederne er balancer, pirouetter, spring og smidighedselementer.

På verdensplan har det altid været og er stadig de østeuropæiske lande, der dominerer. Rytmisk sportsgymnastik blev tidligere dyrket i hele Danmark. I dag er sportsgrenen meget snæver. Rytmisk sportsgymnastik dyrkes hovedsageligt på Sjælland, men der arbejdes på at få udbredt kendskabet til og interessen for sportsgrenen. På Fyn og i Jylland har rytmisk sportsgymnastik været skrinlagt i en årrække, men er nu så småt ved at vinde ind igen. 

 
Sport for kvinder
Olympiske sportsgrene
Ryan Babel

Ryan Babel (født 19. december 1986 i Amsterdam) er en professionel hollandsk fodboldspiller, i øjeblikket på kontrakt hos Galatasaray. Han spiller typisk som angriber eller venstre fløj. Han har tidligere repræsenteret blandt andet Ajax, Liverpool, Hoffenheim, Fulham og Besiktas.

Babel har (per august 2020) spillet 63 kampe og scoret 10 mål for det hollandske fodboldlandshold.

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra Liverpool F.C.
Fodboldspillere fra TSG 1899 Hoffenheim
Fodboldspillere fra Beşiktaş JK
Fodboldspillere fra Fulham F.C.
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Indkøbsvogn

En indkøbsvogn er en vogn beregnet til indkøb i supermarked, hvor man almindeligvis køber større ind end i en kiosk eller hos en gammeldags købmand.

De første indkøbsvogne blev taget i brug 4. juni 1937 i supermarkedskæden Standard Supermarket i delstaten Oklahoma i USA.

Typer 
Indkøbsvogne findes i mange forskellige typer afhængig af forretningens art og kundens behov.

De fleste steder er vognen indrettet til også at placere et halvstort barn i et sammenklappeligt sæde lige foran 'føreren'.

Eksterne henvisninger 

 RealCart University: Sylvan N. Goldman, inventor of the shopping cart in Oklahoma City 

Menneskedrevet fremdrift
Supermarkeder
Vogne
Peter Skov-Jensen

Peter Skov-Jensen (født 9. juni 1971) er en tidligere dansk fodboldmålmand, der senest spillede for Køge Boldklub. Han har tidligere spillet i Esbjerg fB, FC Midtjylland, VfL Bochum og Sandefjord Fotball. Han har spillet 4 landskampe for Danmark, bl.a. en kamp mod Tyrkiet i Parken, hvor han var særdeles medvirkende til, at Danmark fik det ene point.

I sommeren 2008 stoppede han sin aktive karriere og blev målmandstræner i BK Avarta. Blev målmandstræner i SC Egedal i 2012 og hans kontrakt løber til sommeren 2014.

Klubber 
 1976-1997: Esbjerg fB
 1997-1999: Herning Fremad
 1999-2005: FC Midtjylland
 2005-2007: VfL Bochum
 2007-2007: Sandefjord Fotball
 2008-2008: Køge Boldklub

Fodboldspillere fra Danmark
Deltagere ved det europæiske mesterskab i fodbold 2004
Fodboldspillere fra VfL Bochum
Fodboldspillere fra Køge Boldklub
Fodboldspillere fra Esbjerg fB
Fodboldspillere fra FC Midtjylland
Fodboldlandsholdsspillere fra Danmark
Fodboldspillere fra Sandefjord Fotball
Walter Kempowski

Walter Kempowski (født 29. april 1929, død 5. oktober 2007) var en tysk forfatter, der var blandt de mest læste i sit hjemland som tyskernes nyere historie. Hans store projekt, Tyske krøniker, omfattede en serie romaner, til dels selvbiografiske, der netop behandler livet i nationen under nazismen og i efterkrigstiden.

Walter Kempowski blev i slutningen af anden verdenskrig indrulleret i Hitlerjugend og blev derigennem inddraget i de sidste kamphandlinger. Efter krigen kom han til at arbejde på et forlag i Hamburg, og under et besøg hos sin mor i fødebyen Rostock blev han arresteret af for ulovlig politisk aktivitet. Han kom derpå til at sidde i fængsel i otte år, inden han kunne vende tilbage til Vesttyskland og udgive sin første bog baseret på sine oplevelser i fængslet, Im Block (1969).

Det store gennembrud kom med romanen Tadellöser & Wolff (1971), der indledte serien Tyske krøniker (dog senere betegnet som nummer fire i serien). Tadellöser & Wolff. Ein bürgerlicher Roman er en fænomenologisk beskrivelse af borgerskabet i Rostock i årene 1938-45.  Den er i et stort omfang selvbiografisk og kan sammenlignes med et fotoalbum med over 1000 fotos, alle taget af en 8-15 årig dreng. De gengives – uden forklarende og moraliserende kommentarer – præcist og knivskarpt, mens bogens forfatter gemmer sig bag en raffineret opsat collage af billederne og skjult af citater fra litteratur, fra samtidens film, aviser, radioudsendelser, reklamer, slagere, ns-propaganda etc.

Walter Kempowskis  store projekt mod slutningen af livet var Echolot (dansk: Ekkolod), der bestod af autentisk materiale fra almindelige tyskere under krigen (dagbogsoptegnelser, breve etc.).

Referencer 

Kempowski-Archiv-Rostock - Ein bürgerliches Haus har på sin hjemmeside et  omfattende noteapparat til »Tadellöser & Wolff. Ein bürgerlicher Roman«. Kommentarerne er udarbejdet af Lars Bardram, lektor em., med målgruppen danske og tyske læsere jf. https://kempowski-archiv-rostock.de/files/kommentare_tw.htm

Eksterne henvisninger 

Romanforfattere fra Tyskland
Faglitterære forfattere fra Tyskland
Personer fra Rostock
Lyngsalperne

Lyngsalperne er et fjeldområde i kommunerne Balsfjord, Lyngen, Storfjord og Tromsø, alle i Troms og Finnmark fylke. Området er beskyttet som Lyngsalpan landskapsvernområde, som udgør størstedelen af Lyngenhalvøen. I den sydlige del ligger Jiehkkevárri (1.833m over havet), som også er det højeste fjeld i Troms.

Bjerge i Troms og Finnmark